№ КГД-20-3-13/21851-ВН от 23.12.2025

Астана қаласы город Астана

**«Биоотын айналымы бойынша декларацияның нысанын, ұсыну қағидаларын және мерзімін бекіту туралы» Қазақстан Республикасы Қаржы министрінің 2015 жылғы 24 ақпандағы №118 бұйрығына өзгерістер мен толықтырулар енгізу туралы**

**БҰЙЫРАМЫН:**

1. «Биоотын айналымы бойынша декларацияның нысанын, ұсыну қағидаларын және мерзімін бекіту туралы» Қазақстан Республикасы Қаржы министрінің 2015 жылғы 24 ақпандағы №118 бұйрығына (Нормативтік құқықтық актілерді мемлекеттік тіркеу тізілімінде № 10617 болып тіркелген) мынадай өзгерістер мен толықтырулар енгізілсін:

### осы көрсетілген бұйрықпен бекітілген Биоотын айналымы бойынша декларацияны ұсыну қағидаларында және мерзімінде:

5-тармақты мынадай редакцияда жазылсын:

«5. Биоотын айналымы бойынша қызметін жүзеге асыратын жеке және заңды тұлғалар осы Қағидаларға 1-қосымшаға сәйкес нысан бойынша биоотын айналымы бойынша декларацияны ұсыну мерзімін ұзарту туралы өтініштің негізінде декларацияны ұсыну мерзімін ұзатады.»;

мынадай мазмұндағы 5-1-тармақпен толықтырылсын:

«5-1. Биоотын айналымы бойынша қызметін жүзеге асыратын жеке және заңды тұлғалар мемлекеттік кірістер органының кодын, есепті кезеңді дұрыс көрсетпеген және (немесе) декларацияның нысанын қате ұсынған жағдайларда осы Қағидаларға 2-қосымшаға сәйкес нысан бойынша «Биоотын айналымының теңгерімі» биоотын айналымы бойынша декларацияны кері қайтарып алуға өтініш (бұдан әрі – өтініш) беру жолымен декларацияны кері қайтарып алады.

Өтініш қағаз түрінде және (немесе) электрондық құжат нысанында:

1) есепті кезеңді дұрыс көрсетпеген және (немесе) декларацияның нысанын қате ұсынған жағдайларда – өзінің тіркеу есебінде тұрған жері бойынша;

2) мемлекеттік кірістер органының кодын қате көрсету жағдайда – осындай декларацияны ұсыну орны бойынша мемлекеттік кірістер органына ұсынылады.».

Қосымшаның оң жақ жоғарғы бұрышы мынадай редакцияда жазылсын:

«Биоотын айналымы бойынша  
декларацияны ұсыну қағидаларына және мерзіміне

1-қосымша»;

Осы бұйрыққа қосымшаға сәйкес 2-қосымшамен толықтырылсын.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғнан күннен кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 3) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |

**Согласовано**

18.12.2025 18:40 Мекебаев Аблай Келдикеевич

